
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 482 

1 Μαρτίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Απονομή της ηθικής αμοιβής του Επαίνου στον υπάλ¬ 
ληλο ΓΙΑΝΝΕΛΗ ΠΑΝΑΓΙΩΤΗ. 1 

Αντικατάσταση της ΣΝΠ 82/27.8.2012 πράξης σχετι¬ 
κά με συμπληρωματικά προσωρινά μέτρα όσον 
αφορά τις πράξεις κύριας αναχρηματοδότησης 
του Ευρωσυστήματος και την καταλληλότητα των 


ασφαλειών. 2 

ΑΠΟΦΑΣΕΙ Σ 

Αριθμ. 9656/8357 (1) 


Απονομή της ηθικής αμοιβής του Επαίνου στον 
υπάλληλο ΓΙΑΝΝΕΛΗ ΠΑΝΑΓΙΩΤΗ. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το π.δ. 135/2010 (ΦΕΚ 228/Α727-12-2010) «Οργανισμός 
της Αποκεντρωμένης Διοίκησης Αττικής». 

2. Τις διατάξεις των άρθρων 68 παρ.1 και 69 παρ. 1 και 3 
του Ν. 3584/07 «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων» (ΦΕΚ 143/Α'/28.06.2007). 

3. Τ ις διατάξεις του άρθρου 280 του Ν. 3852/2010 «Νέα Αρ¬ 
χιτεκτονική της Αυτοδιοίκησης και της Αποκεντρωμένης Δι¬ 
οίκησης - Πρόγραμμα Καλλικράτης» (ΦΕΚ 87/Α707-06-2010). 

4. Το υπ’ αριθμ. 7/11-10-2012 (θέμα 12ο) πρακτικό του 
Υπηρεσιακού Συμβουλίου του Άρθρου 5 του Ν. 3584/2007. 

5. Την υπ’ αριθμ. 239919/30-11-2012 απόφαση του Δη¬ 
μάρχου Αθηναίων, αποφασίζουμε: 

Την απονομή της ηθικής αμοιβής του Επαίνου στον 
υπάλληλο της Διεύθυνσης Ανθρωπίνου Δυναμικού του 
Δήμου Αθηναίων, ΓΙΑΝΝΕΛΗ ΠΑΝΑΓΙΩΤΗ του Δανιήλ, 
κλάδου ΔΕ Διοικητικού με Β' βαθμό, για πράξεις εξαι¬ 
ρετικές κατά την εκτέλεση της υπηρεσίας του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2013 

Ο Γενικός Γραμματέας 
Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 


Αριθμ. πράξης 87/28.2.2013 (2) 

Αντικατάσταση της ΣΝΠ 82/27.8.2012 πράξης σχετικά 
με συμπληρωματικά προσωρινά μέτρα όσον αφορά 
τις πράξεις κύριας αναχρηματοδότησης του Ευρω¬ 
συστήματος και την καταλληλότητα των ασφαλειών. 

ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 
Αφού έλαβε υπόψη: 

α) Τα άρθρα 2, 35α, και 55 του καταστατικού της 
Τράπεζας της Ελλάδος, ως κυρωθέν ισχύει. 

β) Την υπ’ αριθμ. ΣΝΠ 82/27.8.2012 πράξη «Συμπληρω¬ 
ματικά προσωρινά μέτρα όσον αφορά τις πράξεις κύρι¬ 
ας αναχρηματοδότησης του Ευρωσυστήματος και την 
καταλληλότητα των ασφαλειών» (ΦΕΚ Β'2443/6.9.2012), 
όπως ισχύει [προηγούμενες σχετικές: 84/21.12.2012 (ΦΕΚ 
Β' 3588/31.12.2012) και 83/2.11.2012 (ΦΕΚ Β'2963/5.11.2012)]. 

γ) Την υπ’ αριθμ. ΣΝΠ 54/27.2.2004 πράξη «Μέσα και 
διαδικασίες εφαρμογής της νομισματικής πολιτικής 
από την Τράπεζα της Ελλάδος» (ΦΕΚ Α' 65/2.3.2004), 
όπως ισχύει, [προηγούμενες σχετικές: 85/21.12.2012 (ΦΕΚ 
Β' 3588/31.12.2012), 81/13.12.2011 (ΦΕΚ Β' 2835/15.12.2011), 
78/22.12.2010 (ΦΕΚ Β' 1991/23.12.2010), 75/1.11.2010 (ΦΕΚ Β' 
1716/2.11.2010), 74/22.3.2010 (ΦΕΚ Β' 366/31.3.2010), 
73/18.12.2009 (ΦΕΚ Β' 2593/31.12.2009), 70/24.6.2009 
(ΦΕΚ Β' 1354/8.7.2009), 69/27.1.2009 (ΦΕΚ Β' 141/30.1.2009) 
68/27.11.2008 (ΦΕΚ Β' 2439/1.12.2008), 67/15.5.2008 (ΦΕΚ Β' 
960/23.5.2008), 64/13.11.2007 (ΦΕΚ Β' 2259/27.11.2007), 
61/6.12.2006 (ΦΕΚ Β' 1902/29.12.2006), 60/11.4.2006 (ΦΕΚ 
Α' 81/13.4.2006), 57/24.5.2005 (ΦΕΚ Α' 125/27.5.2005)]. 

δ) Την υπ’ αριθμ. ΕΚΤ/2011/14 Κατευθυντήρια Γραμμή 
της Ευρωπαϊκής Κεντρικής Τράπεζας, σχετικά με τα 
μέσα και τις διαδικασίες νομισματικής πολιτικής του 
Ευρωσυστήματος, όπως ισχύει. 

ε) Την υπ’ αριθμ. ΕΚΤ/2013/2 Κατευθυντήρια Γραμ¬ 
μή της Ευρωπαϊκής Κεντρικής Τράπεζας, με την οποία 
τροποποιείται περαιτέρω η Κατευθυντήρια Γραμμή 
ΕΚΤ/2012/18 σχετικά με συμπληρωματικά προσωρινά 
μέτρα όσον αφορά τις πράξεις κύριας αναχρηματοδό¬ 
τησης του Ευρωσυστήματος και την καταλληλότητα 
των ασφαλειών. 

στ) Το καταστατικό του Ευρωπαϊκού Συστήματος 
Κεντρικών Τραπεζών και της Ευρωπαϊκής Κεντρικής 
Τράπεζας. 

ζ) Την σκοπιμότητα αντικατάστασης των ρυθμίσεων 
της υπ’ αριθμ. ΣΝΠ 82/27.8.2012 πράξης, όπως ισχύουν, 
και ένταξης των νέων ρυθμίσεων σε ενιαίο κείμενο, 
αποφάσισε: 

Την αντικατάσταση των διατάξεων της πράξης Συμ¬ 
βουλίου Νομισματικής Πολιτικής (ΠΣΝΠ) υπ’ αριθμ. 
82/27.8.2012, όπως ισχύει, ως εξής: 

Άρθρο 1 

Δυνατότητα μείωσης του ποσού 

πράξεων πιο μακροπρόθεσμης αναχρηματοδότησης 
ή τερματισμού τους 

1. Με απόφαση του το Ευρωσύστημα δύναται να επι¬ 
τρέπει υπό όρους σε αντισυμβαλλομένους, κατά την 
έννοια της υπ’ αριθμ. ΠΣΝΠ 54/27.2.2004, όπως εκάστοτε 
ισχύει, να μειώνουν το ποσό ορισμένων πράξεων ανα¬ 
χρηματοδότησης πιο μακροπρόθεσμης διάρκειας ή να 
τερματίζουν τις εν λόγω πράξεις πριν από τον προ- 
βλεπόμενο χρόνο λήξης τους (μερική ή ολική εξόφληση 
πριν από τον χρόνο λήξεως της αντίστοιχης πράξης 
- η εν λόγω μερική ή ολική εξόφληση καλείται στο 
εξής χάριν συντομίας και «πρόωρη αποπληρωμή»). Στην 
ανακοίνωση της σχετικής δημοπρασίας αναχρηματοδό¬ 
τησης ορίζεται αν εφαρμόζεται η δυνατότητα μερικής 
ή ολικής εξόφλησης πριν από τον χρόνο λήξεως των 
αντίστοιχων πράξεων, καθώς και η ημερομηνία από την 
οποία μπορεί να ασκηθεί η συγκεκριμένη δυνατότητα. 
Εναλλακτικά, οι πληροφορίες αυτές μπορούν να προ- 
βλέπονται σε άλλη μορφή την οποία κρίνει κατάλληλη 
το Ευρωσύστημα. 

2. Αντισυμβαλλόμενος δύναται να ασκεί το δικαίωμα 
πρόωρης αποπληρωμής, κοινοποιώντας στην Τράπεζα 
της Ελλάδος το ποσό που προτίθεται να αποπληρώ¬ 
σει βάσει της διαδικασίας πρόωρης αποπληρωμής, κα¬ 
θώς και την ημερομηνία κατά την οποία προτίθεται να 
προβεί στην εν λόγω αποπληρωμή, τουλάχιστον μία 
εβδομάδα πριν από την ημερομηνία πρόωρης αποπλη¬ 
ρωμής. Εκτός αν άλλως ορίζεται από το Ευρωσύστημα, 
η πρόωρη αποπληρωμή λαμβάνει χώρα κατά την ημέρα 
διακανονισμού πράξης κύριας αναχρηματοδότησης του 
Ευρωσυστήματος, υπό τον όρο ότι ο αντισυμβαλλόμενος 
έχει προβεί στην κοινοποίηση της παρούσας παραγρά¬ 
φου τουλάχιστον μία εβδομάδα πριν από την ως άνω 
ημερομηνία. 

3. Η κοινοποίηση της παραγράφου 2 καθίσταται 
δεσμευτική για τον αντισυμβαλλόμενο μία εβδομά¬ 
δα πριν από την ημερομηνία πρόωρης αποπληρω¬ 
μής την οποία αφορά. Σε περίπτωση κατά την οποία 
αντισυμβαλλόμενος δεν καταβάλει, εν όλω ή εν μέρει 
το ποσό που οφείλεται στο πλαίσιο της διαδικασίας 
πρόωρης αποπληρωμής κατά την ημερομηνία πρόω¬ 
ρης αποπληρωμής, η Τράπεζα της Ελλάδος δύναται 
να επιβάλει τις χρηματικές ποινές που προβλέπονται 
στο Κεφάλαιο VIII της υπ’ αριθμ. ΠΣΝΠ 54/27.2.2004, 
όπως εκάστοτε ισχύει, σε περιπτώσεις μη συμμόρφω¬ 
σης αντισυμβαλλομένου με τους κανόνες που διέπουν 
τις διαδικασίες δημοπρασίας. Η επιβολή χρηματικής 
ποινής δεν παραβλάπτει τα δικαιώματα της Τράπε¬ 
ζας της Ελλάδος τα οποία προβλέπονται στις οικείες 
συμβάσεις χρηματοδότησης μεταξύ της Τράπεζας της 
Ελλάδος και του αντισυμβαλλομένου σε περίπτωση 
επέλευσης γεγονότος αθέτησης υποχρέωσης (λόγου 
λήξεως χρηματοδότησης). 


Άρθρο 2 

Αποδοχή πρόσθετων τίτλων 
που προέρχονται από τίτλο ποίηση 

1. Εκτός από τους προερχόμενους από τιτλοποίηση 
τίτλους που προβλέπονται στο Κεφάλαιο 6 του Παραρ¬ 
τήματος I της Κατευθυντήριας Γραμμής ΕΚΤ/2011/14, 
αποδεκτοί ως ασφάλειες για πράξεις νομισματικής πολι¬ 
τικής του Ευρωσυστήματος είναι και όσοι τέτοιοι τίτλοι 
δεν πληρούν τις προϋποθέσεις πιστοληπτικής αξιολόγη¬ 
σης σύμφωνα με την Ενότητα 6.3.2 του Παραρτήματος 

1 της Κατευθυντήριας Γραμμής ΕΚΤ/2011/14, αλλά κατά 
τα λοιπά πληρούν όλα τα κριτήρια καταλληλότητας που 
ισχύουν για προερχόμενους από τιτλοποίηση τίτλους 
σύμφωνα με την ως άνω Κατευθυντήρια Γραμμή, υπό 
τον όρο ότι, κατά την έκδοση και ανά πάσα στιγμή 
κατόπιν αυτής, οι εν λόγω τίτλοι έχουν λάβει δύο αξιο¬ 
λογήσεις επιπέδου τουλάχιστον «ΒΒΒ» 11 . Πρέπει επίσης 
να πληρούν τους ακόλουθους όρους: 

α) τα περιουσιακά στοιχεία που εξασφαλίζουν τους 
εν λόγω τίτλους και παράγουν εισοδηματική ροή ανή¬ 
κουν σε μία από τις ακόλουθες κατηγορίες περιουσι¬ 
ακών στοιχείων: ί) εξασφαλισμένα στεγαστικά δάνεια, 
ϋ) δάνεια σε μικρές και μεσαίες επιχειρήσεις (ΜΜΕ), 
ίϋ) ενυπόθηκα εμπορικά δάνεια, ίν) δάνεια για αγορά 
αυτοκινήτου, ν) χρηματοδοτική μίσθωση και νί) κατα¬ 
ναλωτική πίστη· 

β) τα περιουσιακά στοιχεία που παράγουν εισοδη¬ 
ματική ροή δεν ανήκουν σε διαφορετικές κατηγορίες 
περιουσιακών στοιχείων 

γ) τα περιουσιακά στοιχεία που εξασφαλίζουν τους 
εν λόγω τίτλους και παράγουν εισοδηματική ροή δεν 
περιλαμβάνουν δάνεια ως προς τα οποία συντρέχει 
οποιοδήποτε από τα ακόλουθα: 

ί) δεν εξυπηρετούνται κατά τον χρόνο έκδοσης του 
τίτλου, 

ϋ) δεν εξυπηρετούνται κατά τον χρόνο ενσωμάτωσης 
τους στον τίτλο πριν από τη λήξη του, επί παραδείγματι 
σε περίπτωση ανταλλαγής ή αντικατάστασης των πε¬ 
ριουσιακών στοιχείων που παράγουν εισοδηματική ροή, 

ίϋ) είναι ή καθίστανται ανά πάσα στιγμή δομημένα, 
κοινοπρακτικά, ή μοχλευμένα' 

δ) τα έγγραφα της συναλλαγής με αντικείμενο τους 
εν λόγω τίτλους περιέχουν διατάξεις περί αδιάλειπτης 
εξυπηρέτησης των δανείων. 

2. Τίτλοι προερχόμενοι από τιτλοποίηση κατά τα ανα- 
φερόμενα στην παράγραφο 1, οι οποίοι έχουν λάβει δύο 
αξιολογήσεις επιπέδου τουλάχιστον «δίποΐθ Α» * 2 , υπόκει- 
νται σε περικοπή αποτίμησης 16%. 

3. Τίτλοι προερχόμενοι από τιτλοποίηση κατά τα 
αναφερόμενα στην παράγραφο 1, οι οποίοι δεν έχουν 
λάβει δύο αξιολογήσεις επιπέδου τουλάχιστον «είπρίο 
Α», υπόκεινται στις ακόλουθες περικοπές αποτίμησης: 
α) τίτλοι για τους οποίους παρέχονται ως ασφάλεια 
ενυπόθηκα εμπορικά δάνεια υπόκεινται σε περικοπή 
αποτίμησης 32%, β) όλοι οι άλλοι τίτλοι υπόκεινται σε 
περικοπή αποτίμησης 26%. 

' Ως αξιολόγηση «ΒΒΒ» νοείται ελάχιστη αξιολόγηση «Β333» διενερ- 
γούμενη από τον οίκο Μοοάγ’ε, «ΒΒΒ-» διενεργούμενη από τους οίκους 
ΡΪΙοΙι ή δΙαηόβΓό & Ροογ’5 ή «ΒΒΒ» δινεργούμενη από τον οίκο ΟΒΒ3 

2 Ως αξιολόγηση «είηςΙθ-Α» νοείται ελάχιστη αξιολόγηση «Α3» διενεργού- 
μενη από τον οίκο Μοοόγ’ε, «Α-» διενεργούμενη από τους οίκους ΡίΙοό ή 
δΐ3ηά3Γά & Ροογ’ 3 ή «Αί» δινεργούμενη από τον οίκο ϋΒΡΙδ 

4. Αντισυμβαλλόμενος δεν δύναται να παράσχει ως ασφά¬ 
λεια τίτλο προερχόμενο από τιτλοποίηση ο οποίος είναι 
αποδεκτός βάσει της παραγράφου 1, εάν ο ίδιος, ή τρίτος 
με τον οποίο ο αντισυμβαλλόμενος συνδέεται με στενούς 
δεσμούς, ενεργεί ως φορέας που παρέχει αντιστάθμιση 
του κινδύνου επιτοκίου σε σχέση με τον εν λόγω τίτλο. 

5. Η Τράπεζα της Ελλάδος δύναται να δέχεται ως ασφά¬ 
λεια για πράξεις νομισματικής πολιτικής του Ευρωσυστή- 
ματος τίτλους προερχόμενους από τιτλοποίηση, των οποί¬ 
ων τα υποκείμενα περιουσιακά στοιχεία περιλαμβάνουν 
εξασφαλισμένα στεγαστικά δάνεια ή δάνεια σε ΜΜΕ ή 
αμφότερα και οι οποίοι δεν πληρούν τις προϋποθέσεις πι- 
στοληπτικής αξιολόγησης της Ενότητας 6.3.2 του Παραρ¬ 
τήματος I της απ’ αριθμ. ΕΚΤ/2011/14 Κατευθυντήριας Γραμ- 
μής, ως εκάστοτε ισχύει, και τους όρους της παραγράφου 
1 στοιχεία α) έως δ) και της ως άνω παραγράφου 4, αλλά 
κατά τα λοιπά πληρούν όλα τα κριτήρια καταλληλότητας 
που ισχύουν για τίτλους προερχόμενους από τιτλοποίηση 
βάσει της υπ’ αριθμ. ΕΚΤ/2011/14 Κατευθυντήριας Γραμμής 
και της πράξης ΣΝΠ 54/27.2.2004, όπως εκάστοτε ισχύουν, 
και έχουν λάβει δυο αξιολογήσεις επιπέδου τουλάχιστον 
«ΒΒΒ». Οι εν λόγω τίτλοι περιλαμβάνουν μόνον όσους 
έχουν εκδοθεί πριν από τις 20 Ιουνίου 2012, υπόκεινται δε 
σε περικοπή αποτίμησης 32%. 

6. Για τους σκοπούς του παρόντος άρθρου: 

στα «εξασφαλισμένα στεγαστικά δάνεια» (“ΓβείάθηΙίαΙ 
πιοΓίςαρθ”) περιλαμβάνονται, εκτός από τα στεγαστικά 
δάνεια που εξασφαλίζονται με υποθήκη (περιλαμβανο- 
μένης της προσημείωσης αυτής), εγγυημένα στεγαστικά 
δάνεια (χωρίς εγγραφή υποθήκης), εφόσον η εγγύηση 
καταπίπτει αμέσως σε περίπτωση αθέτησης. Η εν λόγω 
εγγύηση μπορεί να παρέχεται υπό διάφορες μορφές 
συμβάσεων, συμπεριλαμβανομένων των συμβάσεων 
ασφάλισης, υπό την προϋπόθεση ότι χορηγείται από 
οργανισμό του δημόσιου τομέα ή από χρηματοπιστω¬ 
τικό ίδρυμα που υπόκειται σε δημόσια εποπτεία. Η αξι¬ 
ολόγηση της πιστοληπτικής ικανότητας του εγγυητή 
για τους σκοπούς των ως άνω εγγυήσεων πρέπει να 
αντιστοιχεί στη βαθμίδα 3 της εναρμονισμένης κλίμακας 
πιστοληπτικής διαβάθμισης του Ευρωσυστήματος καθ’ 
όλη τη διάρκεια ισχύος της συναλλαγής· 

ως «μικρή επιχείρηση» και ως «μεσαία επιχείρηση» νο¬ 
ούνται μονάδες, ανεξάρτητα από τη νομική τους μορφή, 
που ασκούν οικονομική δραστηριότητα, ο δε κύκλος 
εργασιών της μονάδας ή - εφόσον αυτή αποτελεί τμή¬ 
μα ενοποιημένου ομίλου - του ενοποιημένου ομίλου 
υπολείπεται των 50 εκατομμυρίων ευρώ' 

ο όρος «δάνειο που δεν εξυπηρετείται» περιλαμβάνει 
περιπτώσεις δανείων στις οποίες έχουν παρέλθει τουλάχι¬ 
στον 90 ημέρες από το χρόνο κατά τον οποίο η απαίτηση 
για καταβολή κεφαλαίου ή τόκων καθίσταται ληξιπρόθε- 
σμη και ο οφειλέτης βρίσκεται σε «αθέτηση», σύμφωνα με 
τα οριζόμενα στο σημείο 44 του Παραρτήματος VII της 
Οδηγίας 2006/48/ΕΚ του Ευρωπαϊκού Κοινοβουλίου και 
του Συμβουλίου, της 14ης Ιουνίου 2006, σχετικά με την 
ανάληψη και την άσκηση δραστηριότητας πιστωτικών 
ιδρυμάτων 3 , όπως αυτό έχει ενσωματωθεί στην ελληνική 
έννομη τάξη από την ΠΔΤΕ 2589/2007 4 , ή όταν εύλογα 
τίθεται εν αμφιβόλω η ολοσχερής καταβολή 1 


3 ΕΕ ί 177 της 30.6.2006, σ. 1. 

4 ΠΔΤΕ 2589/20.8.2007 «Υπολογισμός Κεφαλαιακών Απαιτήσεων έναντι 
του Πιστωτικού Κινδύνου σύμφωνα με την Προσέγγιση Εσωτερικών 
Διαβαθμίσεων», ΦΕΚ Β' 1746/2007. 


ως «δομημένο δάνειο» νοείται ρύθμιση που περιλαμ¬ 
βάνει δανειακές απαιτήσεις μειωμένης εξασφάλισης 1 

ως «κοινοπρακτικό δάνειο» νοείται δάνειο που χο¬ 
ρηγείται από ομάδα δανειστών μιας κοινοπραξίας δα¬ 
νεισμού 1 

ως «μοχλευμένο δάνειο» νοείται δάνειο που χορη¬ 
γείται σε εταιρεία που έχει ήδη σημαντικά χρέη, π.χ. 
χρηματοδότηση για σκοπούς εξαγοράς, στο πλαίσιο της 
οποίας το δάνειο χρησιμοποιείται για την απόκτηση του 
Μετοχικού Κεφαλαίου εταιρείας που αποτελεί και τον 
οφειλέτη του δανείου 1 

ως «διατάξεις περί αδιάλειπτης εξυπηρέτησης των 
δανείων» νοούνται διατάξεις που περιλαμβάνονται στη 
νομική τεκμηρίωση ενός τίτλου που προέρχεται από τιτ- 
λοποίηση και, αφενός, διασφαλίζουν ότι τυχόν αθέτηση 
εκ μέρους του διαχειριστή δεν συνεπάγεται διακοπή της 
εξυπηρέτησης, αφετέρου δε περιέχουν αναφορές σε 
γεγονότα η επέλευση των οποίων έχει ως αποτέλεσμα 
τον ορισμό εφεδρικού διαχειριστή και την εκπόνηση 
σχεδίου δράσης υψηλού επιπέδου που περιγράφει σε 
γενικές γραμμές τα επιχειρησιακά μέτρα που πρέπει να 
ληφθούν αφότου οριστεί ο εφεδρικός διαχειριστής και 
τον τρόπο με τον οποίο θα μεταβιβαστεί η διαχείριση 
των δανείων. 

Άρθρο 3 

Αποδοχή πρόσθετων δανειακών απαιτήσεων 

1. Η Τράπεζα της Ελλάδος δύναται να δέχεται ως 
ασφάλεια για πράξεις νομισματικής πολιτικής του 
Ευρωσυστήματος δανειακές απαιτήσεις που δεν πλη¬ 
ρούν τα κριτήρια καταλληλότητας του Ευρωσυστή¬ 
ματος. 

2. Κατά παρέκκλιση των προβλεπομένων στο Παράρ¬ 
τημα I της Κατευθυντήριας Γραμμής ΕΚΤ/2011/14 και της 
υπ’ αριθμ. ΠΣΝΠ 54/27.2.2004, όπως εκάστοτε ισχύουν, 
οι ως άνω δανειακές απαιτήσεις γίνονται δεκτές μόνο 
εφόσον διέπονται από το ελληνικό δίκαιο. Περαιτέρω, οι 
δανειακές απαιτήσεις του παρόντος άρθρου εξακολου¬ 
θούν να γίνονται δεκτές εφόσον πληρούν το ελάχιστο 
όριο πιστοληπτικής διαβάθμισης του Ευρωσυστήματος, 
κατά την έννοια της ως άνω Κατευθυντήριας Γ ραμμής, 
ήτοι εφόσον εμπίπτουν τουλάχιστον στην Βαθμίδα 3 της 
εναρμονισμένης κλίμακας πιστοληπτικής αξιολόγησης 
του Ευρωσυστήματος. Στις δανειακές απαιτήσεις του 
παρόντος άρθρου εξακολουθούν να εφαρμόζονται οι 
κατωτέρω περικοπές αποτίμησης: 


Εναπομένουσα 
Διάρκεια (έτη) 

003 1 & 2 
(Βαθμίδες 1 και 2) 

003 3 
(Βαθμίδα 3) 

Ρϋ: 0,1% 

Ρϋ: 0,4% 

0-1 

15,0% 

27,5% 

1-3 

22,5% 

44,0% 

3,5 

29,0% 

56,0% 

5-7 

34,0% 

61,0% 

7-10 

39,5% 

65,5% 

>10 

49,5% 

74,5% 

Διευκρινίζεται ότι στις δανειακές απαιτήσεις κυμαινό¬ 
μενου επιτοκίου του παρόντος άρθρου εξακολουθούν 
να εφαρμόζονται οι περικοπές αποτίμησης που ισχύουν 
για τις δανειακές απαιτήσεις σταθερού επιτοκίου του 
παρόντος άρθρου, αντίστοιχης πιστοληπτικής διαβάθ- 
μισης και εναπομένουσας διάρκειας. 

3. Τα κριτήρια καταλληλότητας και τα μέτρα ελέγχου 
κινδύνων υπόκεινται σε προηγούμενη έγκριση από το 
Διοικητικό Συμβούλιο της Ευρωπαϊκής Κεντρικής Τρά¬ 
πεζας. 

4. Σε εξαιρετικές περιπτώσεις η Τράπεζα της Ελλάδος 
δύναται, κατόπιν προηγούμενης έγκρισης από το Διοι¬ 
κητικό Συμβούλιο της Ευρωπαϊκής Κεντρικής Τράπεζας, 
να δέχεται δανειακές απαιτήσεις α) κατ’ εφαρμογή των 
κριτηρίων καταλληλότητας και των μέτρων ελέγχου 
κινδύνων που θεσπίζει άλλη Εθνική Κεντρική Τράπεζα 
του Ευρωσυστήματος, ή β) που διέπονται από το δίκαιο 
άλλου κράτους μέλους. 

Αρθρο 4 

Αποδοχή εγγυημένων από κυβερνήσεις 
τραπεζικών ομολογιών 

1. Η Τράπεζα της Ελλάδος δεν υποχρεούται να δέχεται 
ως ασφάλεια για πιστοδοτικές πράξεις του Ευρωσυ¬ 
στήματος αποδεκτές τραπεζικές ομολογίες εγγυημένες 
από κράτος μέλος το οποίο τελεί υπό πρόγραμμα της 
Ευρωπαϊκής'Ενωσης/του Διεθνούς Νομισματικού Ταμεί¬ 
ου ή από κράτος μέλος του οποίου η πιστοληπτική αξι¬ 
ολόγηση δεν πληροί το επίπεδο αναφοράς (όθηοΙιπΐ3ΐϊ<) 
του Ευρωσυστήματος, βάσει του οποίου τεκμηριώνεται 
η συμμόρφωση με την ελάχιστη απαίτηση του Ευρω¬ 
συστήματος περί υψηλής πιστοληπτικής διαβάθμισης 
όσον αφορά τους εκδότες και εγγυητές εμπορεύσιμων 
περιουσιακών στοιχείων σύμφωνα με τις ενότητες 6.3.1 
και 6.3.2 του Παραρτήματος I της Κατευθυντήριας Γραμ- 
μής ΕΚΤ/2011/14, όπως εκάστοτε ισχύει. 

2. Οποτεδήποτε η Τράπεζα της Ελλάδος αποφασίζει 
να μη δέχεται ως ασφάλεια τους τίτλους της παρα¬ 
γράφου 1, ενημερώνει σχετικά το Διοικητικό Συμβούλιο 
της ΕΚΤ. 

3. Οι αντισυμβαλλόμενοι δεν δύνανται να παρέχουν ως 
ασφάλεια για πιστοληπτικές πράξεις του Ευρωσυστήμα¬ 
τος αποδεκτές τραπεζικές ομολογίες τις οποίες έχουν 
εκδώσει οι ίδιοι και οι οποίες είναι εγγυημένες από 
δημόσιο φορέα του ΕΟΧ που δικαιούται να επιβάλλει 
φόρους, και τέτοιες ομολογίες εκδοθείσες από οντότη¬ 
τες με τις οποίες οι αντισυμβαλλόμενοι συνδέονται με 
στενούς δεσμούς, καθ’ υπέρβαση της ονομαστικής αξίας 
των εν λόγω ομολογιών που έχουν ήδη παρασχεθεί ως 
ασφάλεια στις 3 Ιουλίου 2012. 

4. Σε εξαιρετικές περιπτώσεις το Διοικητικό Συμβούλιο 
της ΕΚΤ μπορεί με απόφαση του να χορηγεί παρεκκλί¬ 
σεις από την απαίτηση της παραγράφου 3. Η αίτηση 
παρέκκλισης πρέπει να συνοδεύεται από σχέδιο χρη¬ 
ματοδότησης. 


Αρθρο 5 

Αποδοχή περιουσιακών στοιχείων 
εκπεφρασμένων σε λίρες στερλίνες, 
γιεν ή δολάρια ΗΠΑ ως κατάλληλων ασφαλειών 

1. Εμπορεύσιμα χρεόγραφα, όπως αυτά περιγράφονται 
στην Ενότητα 6.2.1. του Παραρτήματος I της Κατευθυ¬ 
ντήριας Γραμμής ΕΚΤ /2011/14, όπως εκάστοτε ισχύει, 
τα οποία είναι εκπεφρασμένα σε λίρες στερλίνες, γιεν 
ή δολάρια ΗΠΑ, συνιστούν κατάλληλη ασφάλεια για τις 
πράξεις νομισματικής πολιτικής του Ευρωσυστήματος, 
εφόσον: α) εκδίδονται και τηρούνται/διακανονίζονται 
στη ζώνη του ευρώ, β) ο εκδότης τους είναι εγκατεστη¬ 
μένος στον Ευρωπαϊκό Οικονομικό Χώρο και γ) πληρούν 
όλα τα υπόλοιπα κριτήρια καταλληλότητας της Ενότη¬ 
τας 6.2.1. του Παραρτήματος I της υπ’ αριθμ. ΕΚΤ/2011/14 
Κατευθυντήριας Γραμμής όπως εκάστοτε ισχύει. 

2. Στα εν λόγω εμπορεύσιμα χρεόγραφα το Ευρωσύστη- 
μα εφαρμόζει μειώσεις επί της αποτίμησης, ως ακολούθως: 
α) μείωση 16% σε περιουσιακά στοιχεία εκπεφρασμένα 
σε λίρες στερλίνες ή σε δολάρια ΗΠΑ 1 β) μείωση 26% σε 
περιουσιακά στοιχεία εκπεφρασμένα σε γιεν. 

3. Πέραν των αναφερομένων στις προηγούμενες πα¬ 
ραγράφους του παρόντος άρθρου, επί ασφαλειών εκ¬ 
πεφρασμένων σε ξένο νόμισμα εφαρμόζονται τα άρθρα 
2 και 4 της παρούσας πράξης. 

Αρθρο 6 

Συμπληρωματικά μέτρα - 
Σχέση με ΠΣΝΠ 54/27.2.2004 

1. Οι κανόνες διενέργειας των πράξεων νομισματικής 
πολιτικής του Ευρωσυστήματος και τα κριτήρια κα¬ 
ταλληλότητας των ασφαλειών που καθορίζονται στην 
παρούσα πράξη εφαρμόζονται σε συνδυασμό με την υπ’ 
αριθμ. ΣΝΠ 54/27.2.2004 πράξη, όπως εκάστοτε ισχύει. 

2. Σε περίπτωση διαφοράς μεταξύ της παρούσας πρά¬ 
ξης και της υπ’ αριθμ. ΣΝΠ 54/27.2.2004 πράξης, όπως 
εκάστοτε ισχύει, κατισχύει η πρώτη. Κάθε αναφορά 
στην υπ’ αριθμ. ΣΝΠ 54/27.2.2004 πράξη ισχύει λαμ- 
βάνοντας υπόψη τις διατάξεις της παρούσας πράξης, 
όπως εκάστοτε ισχύουν. Αναφορές στην υπ’ αριθμ. ΣΝΠ 
54/27.2.2004 πράξη νοούνται, κατά περίπτωση, ως ανα¬ 
φορές και στην παρούσα πράξη, όπως εκάστοτε ισχύει. 

Από την ημέρα θέσεως σε ισχύ των διατάξεων της παρού¬ 
σας πράξης, η υπ’ αριθμ. ΠΣΝΠ 82/27.8.2012, όπως ισχύει, κα- 
ταργείται. Κάθε αναφορά στην υπ’ αριθμ. ΠΣΝΠ 82/27.8.2012 
ή σε διατάξεις αυτής, νοείται εφεξής ως αναφορά στην 
παρούσα πράξη και στις αντίστοιχες διατάξεις αυτής. 

Οι διατάξεις της παρούσας πράξης τίθενται σε ισχύ 
από την ημέρα δημοσιεύσεώς της, εξαιρουμένου του 
άρθρου 1, το οποίο τίθεται σε ισχύ την 7η Μαρτίου 2013. 

Από τις διατάξεις της παρούσας πράξης δεν προκα- 
λείται δαπάνη σε βάρος του Κρατικού Προϋπολογισμού. 

Η πράξη αυτή να δημοσιευθεί στην Εφημερίδα της 
Κυβερνήσεως 

Αθήνα, 1 Μαρτίου 2013 
Ο Πρόεδρος 

ΓΕΩΡΓΙΟΣ ΠΡΟΒΟΠΟΥΛΟΣ 

